stanford-oval/wikipedia huggingface dataset:
Regina Jacobs

| Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Hopeaa | Ateena 1997 | 1 500 m |  |
|  Hopeaa | Sevilla 1999 | 1 500 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Barcelona 1995 | 1 500 m |  |
|  Kultaa | Birmingham 2003 | 1 500 m |  |
|  Pronssia | Maebashi 1999 | 3 000 m |  |
Regina Jacobs (s. 28. elokuuta 1963 Los Angeles) on yhdysvaltalainen keskimatkojen juoksija.
Jacobs osallistui ensimmäisiin arvokilpailuihinsa vuonna 1987, jolloin hän osallistui Rooman MM-kisoissa 1 500 metrin juoksuun karsiutuen alkuerissä. Barcelonan olympialaisissa 1992 hän karsiutui 1 500 metrin välierissä. Vuonna 1994 hän sijoittui IAAF:n GP-finaalissa 1 500 metrillä kymmenenneksi. Barcelonan sisäratojen MM-kisoissa 1995 hän voitti MM-kultaa 1 500 metrillä ajalla 4.12,61. Ateenan ulkoratojen MM-kisoissa 1997 hän voitti samalla matkalla hopeaa ajalla 4.04,63.
1998 Jacobs sijoittui yleisurheilun maailmancupissa Johannesburgissa 3 000 metrin juoksussa kolmanneksi ja 5 000 metrin juoksussa toiseksi. Seuraavana vuonna hän voitti pronssia Maebashin sisäratojen MM-kisoissa 3 000 metrillä ajalla 8.39,14 ja hopeaa Sevillan ulkoratojen MM-kisoissa 1 500 metrillä ajalla 4.00,35. Vuonna 2000 hän juoksi Pohjois-Amerikan ennätyksen 5 000 metrillä ajallaan 14.45,35. 2001 hän oli Lissabonin sisäratojen MM-kisoissa 3 000 metrillä kahdestoista. Seuraavana vuonna hän juoksi neljänneksi maailmancupissa 1 500 metrillä.
Jacobs voitti urallaan 24 Yhdysvaltojen mestaruutta. Hän voitti 800 metrin juoksun mestaruuden 2001, 1 500 metrillä vuosina 1987, 1989, 1992, 1994, 1995, 1996, 1997, 1999, 2000, 2001 ja 2002 sekä 5 000 metrillä vuosina 1998, 1999 ja 2000. Sisäradoilla hän voitti USA:n mestaruuden 1 500 metrillä 2003, maililla 1995, 2000 ja 2002 sekä 3 000 metrillä 1999, 2001 ja 2003. Lisäksi hän voitti maansa maastojuoksumestaruuden vuosina 2001 ja 2002. Vuonna 2003 hänestä tuli 39-vuotiaana ensimmäinen nainen, joka juoksi sisäradoilla 1 500 metriä alle neljän minuutin, kun hän juoksi 2. helmikuuta Bostonissa ajan 3.59,98. Samana vuonna hän voitti maailmanmestaruuden 1 500 metrillä Birminghamin sisäratojen MM-kisoissa ajalla 4.01,67, mutta karsiutui Pariisin ulkoratojen MM-kisoissa loppukilpailusta. Vuonna 2004 uutisoitiin, että Jacobs oli antanut kesällä 2003 tetrahydrogestrinonia sisältäneen doping-näytteen. Hän sai kärystä neljän vuoden kilpailukiellon.
Ennätykset

800 metrin juoksu: 1.58,08 (2000)
1 000 metrin juoksu: 2.31,80 (1999)
1 500 metrin juoksu: 4.00,35 (1999)
2 000 metrin juoksu: 5.38,42 (1994)
3 000 metrin juoksu: 8.39,56 (1998)
5 000 metrin juoksu: 14.45,35 (2000)
Rakkauden aamu

| ”Rakkauden aamu” Juhani Markola |
| --- | --- | --- |

Singlen tiedot
 Albumilta: Rakkaudella
 B-puoli: ”Kun tuuli soi”
 Äänitetty : 1975
 Julkaistu: 1975
 Formaatti: 7" single
 Tekijä(t): säv. Camilo Blanes Cortés san. Pertti Reponen,   sov. Hannu Keinänen & Veikko Samuli
 Tyylilaji: iskelmä
 Kesto: 04.02
 Levy-yhtiö: Finndisc
 Levymerkki: Rondo
Listasijoitukset
  Suomi: 9.
Rakkauden aamu on Pertti Reposen sanoittama ja alun perin Juhani Markolan vuonna 1975 levyttämä musiikkikappale. Se on käännös espanjalaisen Camilo Seston hitistä ”¿Quieres ser mi amante?”
Juhani Markola löysi kappaleen Espanjasta, missä hän kuuli sen kadulle pienestä levykaupasta. Markola piti kappaleesta ja osti levyn. Kappaleen sanoitti suomeksi Pertti Reponen ja sovittivat Hannu Keinänen ja Veikko Samuli. Kappale levytettiin vuonna 1975.
Levy-yhtiö Fazer ei ollut vakuuttunut kappaleesta, joten sen julkaisua venytettiin. Se ilmestyi lopulta Rondo-levymerkin singlellä, jonka b-puolella oli kappale ”Kun tuuli soi”. ”Rakkauden aamu” nousi singlelistalle joulukuussa 1976 ja oli korkeimmillaan yhdeksännellä sijalla. Jokamiehen listalla se ylsi toiseksi. Timo Pennasen Sisältää hitin -kirjan mukaan kappale oli Suomessa vuoden 1977 49:nneksi suurin hitti.
Kappaleen ovat levyttäneet myös Esa (1977), Markku Aro (1977), Markus (1977), Veijo Ullakko (1977) ja Jukka Ruusumaa (1995). Juhani Markola teki siitä uuden levytyksen vuonna 1977.
Gladys Carson

| Mitalit> Maa:   Yhdistynyt kuningaskunta.Naisten uinti. Olympialaiset  | Mitalit> Maa:   Yhdistynyt kuningaskunta.Naisten uinti. Olympialaiset  | Mitalit> Maa:   Yhdistynyt kuningaskunta.Naisten uinti. Olympialaiset  | Maa:   Yhdistynyt kuningaskunta> Naisten uinti. |
| --- | --- | --- | --- |
|  Pronssia | Pariisi 1924 | 200 metrin rintauinti |  |
Gladys Helena Carson (8. helmikuuta 1903 Leicester – 17. marraskuuta 1987 Spilsby) oli brittiläinen uimari ja olympiamitalisti. Hän voitti olympiapronssia 200 metrin rintauinnissa vuoden 1924 kesäolympialaisissa.
Gert Jonke

Gert Jonke
Gert Friedrich Jonke (8. helmikuuta 1946 – 4. tammikuuta 2009) oli itävaltalainen kirjailija. Häntä pidetään radikaalina proosan uudistajana keinonaan todellisuuden kyseenalaistaminen erilaisin komiikan keinoin. Proosan lisäksi hän kirjoitti näytelmiä, kuunnelmia ja runoja.
Palkinnot ja tunnustukset

Ingeborg-Bachmann-palkinto 1977
Marburgin kirjallisuuspalkinto 1980
Manuskripte-Preis des Landes Steiermark 1984
Würdigungspreis des Bundesministeriums für Unterricht und Kunst für Literatur 1987
Preis der Frankfurter Autorenstiftung 1988
Robert-Musil-stipendi 1990-1993
Internationalen Bodensee-kulttuuripalkinto 1991
Würdigungspreis der Stadt Wien 1993
Anton-Wildgans-palkinto 1994
Erich-Fried-palkinto 1997
Franz-Kafka-kirjallisuuspalkinto 1997
Berliner kirjallisuuspalkinto 1998
Großer Österreichischer Staats palkinto für Literatur 2002
Nestroy- teatteripalkinto Bester Autor von Chorphantasie 2003
Kleist-palkinto 2005
Arthur-Schnitzler- palkinto  2006
Nestroy-teatteripalkinto paras kirjailija teoksesta Die versunkene Kathedrale 2006
Nestroy-teatteripalkinto paras kirjailija teoksesta Freier Fall 2008
Aiheesta muualla

Archiv.sfd.at
(Arkistoitu – Internet Archive) "Varovasti Vihan tai Korvat koneistaja" Kuurojen näyttelijä Werner Mössler soittaa kuurojen Beethoven Sonaatti Jonke Teatteriliitto
Gavin McKenna

| Gavin McKenna> Henkilötiedot |
| --- | --- |
Syntynyt: 20. joulukuuta 2007 (ikä 16) Whitehorse, Yukon, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  75 kg
Seura
Seura:  Medicine Hat Tigers
Sarja:  WHL
Pelinumero:  72
Pelaajaura
Pääsarjaura:  2023–
Gavin McKenna on kanadalainen jääkiekkoilija, joka pelasi kaudella 2023–2024 WHL-joukkue Medicine Hat Tigersissä. Hän on ehdolla ykköskierroksen varaukseksi kesän 2026 NHL:n varaustilaisuuteen.
Seuraura

McKenna on pelannut kaudella 2022–2023 sekä 2023–2024 WHL:ssä Medicine Hat Tigersin riveissä.
Maajoukkueura

| Mitalit> Maa:   Kanada.Miesten jääkiekko.Jääkiekon alle 18-vuotiaiden maailmanmestaruuskilpailut  | Mitalit> Maa:   Kanada.Miesten jääkiekko.Jääkiekon alle 18-vuotiaiden maailmanmestaruuskilpailut  | Mitalit> Maa:   Kanada.Miesten jääkiekko.Jääkiekon alle 18-vuotiaiden maailmanmestaruuskilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Suomi 2024 | jääkiekko |  |
McKenna on edustanut Kanadaa vuoden 2024 U18 MM-kisoissa, ja voitti tuolloin myös kultaa. Hän nakutti turnauksessa tehot 10+10 ja oli turnauksen pistepörssin toinen. Loppuottelussa hän iski hattutempun ja kirjautti lopulta tehot 3+1.
Regina Hollmén

| Henkilötiedot |
| --- | --- | --- | --- |
Syntymäaika: 23. kesäkuuta 1958 (ikä 66)
Syntymäpaikka: Kaarina, Suomi
Pelipaikka: puolustaja
Junioriseurat
: KaaPo
Seurat
| Vuodet | Seura | O | (M) |
| 1973–1983 | TPS | – | (–) |
| 1984–1987 | KNF | – | (–) |
Maajoukkue
| 1975–1981 |  Suomi | 10 | (0) |
Valmennusura
1988: PP-Futis
1993: TuTo
 Seurajoukkueuran tilastot kattavat vain kansalliset sarjat.
Regina Hollmén (s. 23. kesäkuuta 1958 Kaarina) on suomalainen entinen jalkapalloilija, joka edusti Naisten SM-sarjassa Turun Palloseuraa sekä Kaunis Nainen Futista. Naisten A-maajoukkueessa Hollmén pelasi 10 ottelua vuosina 1975–1981.
Kesäkuussa 1973 Hollmén valittiin Suomen naisten maajoukkueen kaikkien aikojen ensimmäiseen harjoitusryhmään, mutta hän pelasi ensimmäisen maaottelunsa vasta kaksi vuotta myöhemmin. Hollmén on myös valmentanut Naisten SM-sarjassa PP-Futista, Turun Tovereita ja Tikkurilan Palloseuraa. Kaudella 1988 hän oli SM-sarjan kaikkien aikojen ensimmäinen naisvalmentaja.
Regina Hollménin isä oli Kaarinan Pojat perustanut liikemies Pauli Hollmén.
Saavutukset

Suomen mestaruus: 1978, 1985
Raptile

| Addis Mussa |
| --- | --- |
 Raptile vuonna 2001.
Henkilötiedot
Syntynyt: 14. syyskuuta 1976 (ikä 48) München
Muusikko
Taiteilijanimi:  Raptile, Addis
Tyylilajit:  Rap, Pop
Levy-yhtiöt:  Monstablokaz USA
Aiheesta muualla
www.raptile.com
  [ Muokkaa Wikidatassa ] [ ohje ]  
Addis Mussa (s. 14. syyskuuta 1976 München), paremmin tunnettu taiteilijanimillään Addis ja Raptile, on saksalais-etiopialainen rap-artisti ja tuottaja. Hän on uransa aikana tehnyt yhteistyötä mm. Xzibitin, Snoop Doggin, Busta Rhymesin ja Samu Haberin kanssa. Mussa on osa Follow Your Instinct -ryhmää.
Mussa esiintyi Suomessa KidsRock-tapahtumassa vuonna 2012.
Diskografia > Soolo- ja yhteisalbumit

Da Basilisk's Eye (2001)
Classic Material (2004)
Mozez (2005)
Hero Muzik (2006)
Global Takeover, Pt. 1 (2007)
Global Takeover, Pt. 2 (2007)
Global Takeover, Pt. 3 (2007)
Global Takeover, Pt. 4 (2007)
Animal Kingdom (2015)
Riina Sikkut

| Riina Sikkut |
| --- | --- |
 Riina Sikkut vuonna 2019.
Viron terveysministeri
 Kaja Kallaksen III ja Michalin hallitus 17. huhtikuuta 2023–  
Edeltäjä:  Peep Peterson
Viron talous- ja infrastruktuuriministeri
 Kaja Kallaksen II hallitus 18. heinäkuuta 2022 – 17. huhtikuuta 2023  
Edeltäjä:  Maris Lauri
Seuraaja:  Tiit Riisalo
Viron terveys- ja työministeri
 Ratasin I hallitus 2. toukokuuta 2018 – 29. huhtikuuta 2019  
Edeltäjä:  Jevgeni Ossinovski
Seuraaja:  Tanel Kiik
Riigikogun jäsen
 2019–2022  
Henkilötiedot
Koko nimi:  Riina Sikkut (os. Rae)
Syntynyt: 12. tammikuuta 1983 (ikä 41) Inju, Viro
Puoliso:  Siim Sikkut
Lapset:  3
Tiedot
Puolue:  Sosiaalidemokraattinen puolue
Tutkinnot:  Tarton yliopisto Lontoon yliopisto
Riina Sikkut (os. Rae; s. 12. tammikuuta 1983) on virolainen poliitikko ja Viron nykyinen terveysministeri huhtikuusta 2023. Tätä ennen hän oli talous- ja rakenneministeri 2022–2023. Hän oli Riigikogun jäsen vuosina 2019–2022. Aiemmin Sikkut toimi Viron terveys- ja työministerinä Ratasin ensimmäisessä hallituksessa. Sikkut edustaa Viron sosiaalidemokraattista puoluetta. Hän pyrki vuonna 2019 puolueen puheenjohtaksi, jääden kilpailun kolmanneksi. Sikkut on koulutukseltaan terveystieteiden maisteri Lontoon yliopistosta.
Henkilökohtainen elämä

Riina Sikkut on naimisissa Siim Sikkutin kanssa, joka on valtion virkamies. Heillä on kolme lasta.
Aiheesta muualla

Minister Riina Sikkut räägib enda elust tipp-poliitiku ja väikelaste emana Sotsiaaldemokraadid.  5.12.2018. Viitattu 7.7.2019 (viroksi).
Riitta Suominen

Riitta Suominen (vasemmalla) tyttärensä Riikka Suomisen kanssa vuonna 1996.
Riitta Marja Kristiina Suominen (o.s. Suhonen, 5. marraskuuta 1946 – 16. lokakuuta 2015) oli kokoomuslainen Helsingin kaupunginvaltuutettu ja kokoomusvaikuttaja Ilkka Suomisen puoliso.
Suominen toimi Helsingin kaupunginvaltuustossa neljä kautta 1989–2004. Suominen edusti kokoomusta myös Helsingin koululautakunnassa 1989-1992, kaupunginhallituksessa 1993–1996, sosiaalilautakunnassa 1997–2000 ja kulttuuri- ja kirjastolautakunnassa 2001–2004.
Suominen oli Suomen Taitoluisteluliiton puheenjohtaja vuosina 1997–1998. Hän oli myös Gastronomien seuran puheenjohtaja.
Teokset

Reseptejä ja ruokatarinoita.  Helsinki:  Otava, 2001.  ISBN 951-1-16121-0.
Ruokapuheita.  Helsinki:  SR-julkaisut, 1994.  ISBN 952-5003-02-7.
Rakkauden haudalla

| ”Rakkauden haudalla” Sakari Kuosmanen |
| --- | --- | --- |

Singlen tiedot
 Albumilta: Sakari Kuosmanen
 B-puoli: ”Jälkeenpäin”
 Julkaistu: 1984
 Formaatti: 7" vinyyli
 Tyylilaji: rock
 Kesto: 04.47
 Levymerkki: Amulet
Rakkauden haudalla on Juice Leskisen säveltämä ja sanoittama kappale, jonka levytti ensin Sakari Kuosmanen vuonna 1984. Kappale on tunnettu etenkin Jonna Tervomaan esittämänä versiona, joka ilmestyi Helmiä ja sikoja -elokuvan soundtrackilla 2003 ja nousi Tervomaan suurimmaksi hitiksi. Elokuvassa kappaleen lauloi Saaraa näytelleen Amanda Pilkkeen äänistuntti Elisabeth Ehrnrooth. Myös Juha Lehti on esittänyt kappaleen Laulava sydän -albumilla 2000.
Kappale alkaa säkeillä Osaan sanoa kymmenellä kielellä kiitos / osaan hyvää uutta vuotta toivottaa / Mutta aamuöisin loistavaa tähteä en kiinni saa.
Rekonstruktio

Rekonstruoiminen tai rekonstruktio voi tarkoittaa:
Arkeologiassa tai konservoinnissa rekonstruktio tarkoittaa kopion tekemistä jostakin historiallisesta esineestä
Kielitieteissä rekonstruktioita käytetään pyrittäessä selvittämään kielten, niiden rakenteiden ja sanojen historiaa
Kuvantamisessa kuvan rekonstruktio tarkoittaa menetelmiä, joilla tutkimuksessa kerättyjen mittaustietojen perusteella laskennallisesti muodostetaan kuva kohteesta. Rekonstruktiosta täysin riippuvia kuvantamismenetelmiä ovat muun muassa magneettikuvaus, tietokonekerroskuvaus sekä niihin liittyvä kolmiulotteisen kuva-aineiston käsittely
Paleontologiassa sanaa rekonstruktio käytetään luomaan kuva tehtyjen irrallisten luu- ynnä muiden löytöjen alkuperästä. Silloin pyritään hahmottamaan eläimen kokonainen luuranko tai kuva kokonaisesta eläimestä
Rikostutkimuksessa rekonstruktiolla viitataan rikostilanteen uudelleenluomiseen rikoksen tapahtumakulun selvittämiseksi
Rekonstruktio on suomalainen vuoden 2013 televisiosarja, jossa rekonstruoidaan suomalaisen rikoshistorian kiinnostavimpia tapauksia
Yhdysvaltain historiassa rekonstruktio tarkoittaa sisällissodan jälkeistä aikaa vuoteen 1877 asti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rekonstruktio”, voi hakea sivunnimihaulla, laajalla sivunnimihaulla tai tekstihaulla.
Gladstone (kustantamo)

Gladstone (aikaisemmin Another Rainbow) oli yhdysvaltalainen Disney-sarjakuvien kustantamo, joka toimi vuodesta 1986 vuoteen 1998. Kustantamo vaihtoi nimensä Another Rainbow'sta Gladstoneksi Hannu Hanhen (engl. Gladstone Gander) mukaan tuottamaan yritykselle onnea.
Gladstone julkaisi Disney-sarjakuvalehtiä 1986–1990 ja 1993–1998. Välillä Disney-yhtiö halusi julkaista lehdet itse, joten 1990–1993 lehtien kustantajana toimi Disney Comics -niminen Disney Companyn tytäryhtiö. Gladstone kuitenkin jatkoi kustannustoimintaa muun muassa julkaisemalla Carl Barks Library -albumeja. 1993 Disney halusi luopua lehdistä, ja ne siirtyivät takaisin Gladstonelle.
Gladstone julkaisi paljon Carl Barks -tarinoita uusintoina, käänsi eurooppalaisia Disney-sarjoja englanniksi ja toi nämä ensi kertaa amerikkalaisen yleisön luettavaksi. Gladstone julkaisi myös uusia pohjoisamerikkalaisia sarjoja, joita tekivät pääasiassa William Van Horn ja Don Rosa.
Alkuaikoina Gladstonen kansikuvat teki useimmiten Daan Jippes. Merkittävää oli myös, että vanhoja Floyd Gottfredsonin töitä julkaistiin uusintoina Mickey Mouse -lehdessä.
Aiheesta muualla

Gladstone (englanniksi)
Gino Sopracordevole

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Hopeaa | Pariisi 1924 | perämiehellinen kaksikko |  |
Gino Sopracordevole (24. syyskuuta 1904 Venetsia – 1995 Venetsia) oli italialainen soutaja ja olympiamitalisti. Hän kilpaili vuoden 1924 kesäolympialaisissa Pariisissa ja sai siellä hopeaa miesten perämiehellisessä kaksikossa.
Gladstone (Queensland)

| Gladstone |
| --- | --- |

 Gladstone
 Koordinaatit: 23°50′56″S, 151°15′45″E 
Valtio:  Australia
Osavaltio:  Queensland
Hallinto:  
 – Hallinnon tyyppi:  Kaupunki, Paikallishallintoalue
Pinta-ala:  
 – Kokonaispinta-ala:  10 465,79 km²
Väkiluku (2011):  57 891
 – Väestötiheys:  5,5 as./km²
 
 gladstone.qld.gov.au 
Infobox OKVirheellinen NIMI-arvo: 
Gladstone on teollisuuskaupunki Australian Keski-Queenslandin rannikolla. Siellä asuu noin 58 000 ihmistä, joista suurin osa on eurooppalaista sukua. Rannikkokaupunkina Gladstonen suurimmat vientituotteet ja kauppatavarat ovat suurteollisuuden tarvikkeita kuten alumiinioksidijalostamoita, alumiinin sulatusta, raskaita kemikaaleja ja liuskeöljyä. Gladstonessa on Keski-Queenslandin yliopisto.
Dugongien, mangrovepuiden ja kalojen määrä vähentyy kaupungin alueella koko ajan ja kaupungin laajentuminen vaarantaa villieläimiä ja kasvistoa. Paikalliset teollisuudenalat saastuttavat ilmaa jonkin verran, mutta vesi on yleisesti ottaen puhdasta.
Gladstone tunnetaan intohimoisena urheilukaupunkina etenkin rugbyn, ratsastuksen ja nurmipallon suhteen.
Vuoden lämpimintä aikaa on tammikuu ja helmikuu, jolloin keskimääräinen ylin lämpötila on 30 °C. Viileintä on heinäkuussa, jolloin keskimääräinen alin jää 12 asteen vaiheille.
Merkittäviä henkilöitä Gladstonesta

Rod Laver, tennispelaaja
Tony Martin (syntynyt 7. lokakuuta 1978), rugby-pelaaja
Frederick Woolnough Paterson (1897–1977), australialainen poliitikko
Ray McAnally

Ray McAnally (30. maaliskuuta 1926 Buncrana, Donegalin kreivikunta – 15. kesäkuuta 1989 Wicklown kreivikunta, Irlanti) oli irlantilainen näyttelijä. Hänet tunnetaan muun muassa elokuvista Linnake (1986) ja Minun elämäni (1989). Hänet tunnetaan myös minisarjoista A Perfect Spy (1987) ja A Very British Coup (1988).
Palkinnot

BAFTA Film Award (1987, 1990)
BAFTA TV Award (1988)
RTS Television Award (1988)
Evening Standard British Film Award (1987)
Ehdokkuudet

BAFTA TV Award (1988)
Yksityiselämä

McAnally oli naimisissa näyttelijä Ronnie Mastersonin kanssa vuodesta 1951 kuolemaansa asti. Heillä on neljä lasta, kaksi poikaa ja kaksi tytärtä. Ray McAnally kuoli sydänkohtaukseen ollessaan 63-vuotias.
Aiheesta muualla

Ray McAnally Internet Movie Databasessa. (englanniksi)
Ray McAnally Elonetissä.
Gavin Rossdale

Gavin Rossdale esiintymässä vuonna 2016.
Gavin McGregor Rossdale (s. 30. lokakuuta 1965) on englantilainen muusikko ja näyttelijä. Hänet tunnetaan parhaiten Bush-yhtyeen laulajana ja kitaristina. Lisäksi hän on näytellyt muutamissa elokuvissa ja televisiosarjoissa, kuten Constantine (2005) ja The Bling Ring (2013).
Gavin on esiintynyt myös Apocalyptican kanssa, ja vuonna 2010 he tekivät singlen ”End of Me”.
Yksityiselämä

Rossdale oli vuodesta 2002 vuoteen 2015 naimisissa laulaja Gwen Stefanin kanssa. Pariskunnalla on kolme poikaa, joista ensimmäinen syntyi toukokuussa 2006, toinen elokuussa 2008 ja nuorin helmikuussa 2014. Rossdalella on lisäksi tytär Daisy Lowe lyhyestä suhteesta muotisuunnittelija Pearl Lowen kanssa 1980-luvun lopulla.
Aiheesta muualla

Gavin Rossdale Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gavin Rossdale
Käännös suomeksi
Rei Shimura

| Rei Shimura |
| --- | --- |
Kirjailija:  Sujata Massey
Kieli:  englanti
Genre:  rikoskirjallisuus
Julkaistu:  1997–2008
Suomennos
Suomentaja:  Titta Leppämäki   Paula Korhonen
Kustantaja:  Gummerus
Julkaistu:  2000–2009
Löydä lisää kirjojaKirjallisuuden teemasivulta
Rei Shimura on yhdysvaltalaisen kirjailijan Sujata Masseyn kirjoittama kymmenosainen rikoskirjasarja. Kirjojen pääosassa on japanilais-yhdysvaltalainen Rei Shimura, joka joutuu usein tahtomattaan ratkomaan erilaisia rikostapauksia.
Kirjasarjan ensimmäinen osa Rei Shimuran ensimmäinen tapaus julkaistiin alkuperäiskielellä vuonna 1997 ja kirjasarjan päättävä Rei Shimura Havaijilla vuonna 2008. Sarjan ensimmäinen osa Rei Shimuran ensimmäinen tapaus voitti Agatha Award -palkinnon. Kirjasarja käännettiin suomeksi vuosina 2000–2009. Useimmat sarjan kirjat on suomentanut Titta Leppämäki, mutta teoksen Rei Shimura Havaijilla on suomentanut Paula Korhonen. Suomeksi sarjan on kustantanut Gummerus.
Kirjat

Rei Shimuran ensimmäinen tapaus (The Salaryman's Wife, 1997, suom. 2000)
Rei Shimura ja zen-temppelin arvoitus (Zen Attitude, 1998, suom. 2001)
Rei Shimura ja ikebanamestari (The Flower Master , 1999, suom. 2002)
Rei Shimura ja tappava manga (The Floating Girl, 2000, suom. 2003)
Rei Shimura ja morsiuskimono (The Bride's Kimono, 2001, suom. 2004)
Rei Shimura, samurain tytär (The Samurai's Daughter, 2003, suom. 2005)
Rei Shimura ja helmenkalastaja (The Pearl Diver, 2004, suom. 2006)
Rei Shimura taifuunin silmässä (The Typhoon Lover, 2005, suom. 2007)
Rei Shimura yakuzan jäljillä (Girl in a Box, 2006, suom. 2008)
Rei Shimura Havaijilla (Shimura Trouble, 2008, suom. 2009)
Rei Shimura menetysten rannikolla (The Kizuna Coast, 2016)
Hahmo

Rei Shimura on dekkarikirjailija Sujata Masseyn kirjojen kuvitteellinen naishahmo. Rei on päähenkilö Masseyn monikansalliseksi sanotussa romaanisarjassa. Rei on isänsä puolelta japanilainen, äitinsä puolelta amerikkalainen. Romaanisarjan alussa Rei on muuttanut pysyvästi rakastamaansa Japaniin, mutta hän on Yhdysvaltain kansalainen ja hänen vanhempansa asuvat Yhdysvalloissa. Sarjan myöhemmissä osissa liikutaan myös Yhdysvalloissa.
Japanissa Rei hankkii elantonsa ensin opettamalla englantia suuressa yrityksessä, mutta ryhtyy jo ensimmäisessä romaanissa itsenäiseksi antiikinvälittäjäksi. Nimenomaan antiikin kautta hän sotkeutuu erilaisiin murhatutkimuksiin.
Romaanien pääjuonissa Rei keskittyykin selvittämään nokkelasti ja sitkeästi rikoksia, jotka sivuavat hänen omaa elämäänsä. Motiiveina omille tutkimuksille ovat Rein epäluottamus poliisiin sekä se, että usein Reitä itseään tai hänen läheistään epäillään rikolliseksi. Sivujuonina romaaneissa seurataan toisaalta Rein mies- ja sukulaissuhteita, toisaalta hänen selviytymistään japanilaisessa yhteiskunnassa. Koska Rei on vain puoliksi japanilainen ja lisäksi naimaton nainen, hän kohtaa kielitaidostaan ja kulttuurin tuntemuksestaan huolimatta paljon ennakkoluuloja. Hän joutuukin usein taistelemaan oikeuksiensa puolesta.
Oikeuksiensa lisäksi Rei kamppailee taloudellisen toimeentulonsa edestä. Yrittäjänä hänen tulonsa eivät ole säännölliset. Rei kieltäytyy kuitenkin ottamasta vastaan rahallista tukea keneltäkään, myöskään vanhemmiltaan. Rein itsenäisen, rohkean ja myös ylpeän luonteen vuoksi hänen isänsä sanookin, että Reissä virtaa isän suvun samurai-veri. Rei on kasvissyöjä ja aloittaa toisessa romaanissa lenkkeilyharrastuksen.
Aiheesta muualla

Gummerus Kustannus Oy (Arkistoitu – Internet Archive)
Rei Shimurasta kirjailijan kotisivulla (englanniksi) (Arkistoitu – Internet Archive)
HMS La Malouine

| HMS La Malouine |
| --- | --- |

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  13. marraskuuta 1939
Laskettu vesille:  21. maaliskuuta 1940
Palveluskäyttöön:  29. heinäkuuta 1940
Loppuvaihe:  romutettu 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS La Malouine (viirinumero K46) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Ranska tilasi aluksen 25. heinäkuuta 1939 nimellä La Malouine South Bank-on-Tees'stä Smiths Dock Companylta, missä köli laskettiin 13. marraskuuta. Alus laskettiin vesille 21. maaliskuuta 1940 ja valmistui 27. heinäkuuta.
Palvelus

Alus romutettiin 22. toukokuuta 1947.